საქართველოს ჩემპიონატი ჭადრაკში ქალთა შორის 2004

საქართველოს LXI ჩემპიონატი ჭადრაკში ქალთა შორის გაიმართა თბილისში, 2004 წლის 5-დან 18 ივნისის ჩათვლით. ტურნირის გამარჯვებული გახდა ნანა ძაგნიძე.  

 ცხრილი 
+ რკ.  მოთამაშე  ქულა 1  ნანა ძაგნიძე  8½ 2  ლელა ჯავახიშვილი  8½ 3  მაია ლომინეიშვილი  8 4  ნინო ხურციძე  7½ 5  სალომე მელია  6½ 6  სოფიკო გვეტაძე  5½ 7  სოფიკო ტყეშელაშვილი  5 8  ანა მათნაძე  4½ 9  თამარ წერეთელი  4 10  მირანდა მიქაძე  3 11  ინგა ჭარხალაშვილი  3 12  ანა გავაშელი  2

 ტაიბრეიკები 
ჩემპიონატის გამარჯვებულის გამოსავლენად ნანა ძაგნიძესა და ლელა ჯავახიშვილს შორის ტაიბრეიკები გაიმართა. პირველი პარტიის ენდშპილში პოზიცია ოთხჯერ განმეორდა, რის შემდეგაც ჯავახიშვილმა საათი გააჩერა და ყაიმი მოითხოვა. მსაჯებმა განაცხადეს, რომ სწრაფ ჭადრაკში მსგავსი წესი არ მოქმედებდა და თამაში გაგრძელდა.

პარტიის გაგრძელებისას ჯავახიშვილი შეცდა და დამარცხდა. შესვენებისას მან კვლავ მოითხოვა წესებში ჩახედვა და სიმართლის დადგენა, წინააღმდეგ შემთხვევაში აცხადებდა, რომ მეორე პარტიას არ ითამაშებდა. არბიტრებმა მას განუცხადეს, რომ ასეთ შემთხვევაში პარტია წაგებულად ჩაეთვლებოდა. ჯავახიშვილი იძულებული იყო, დაფას ისევ მიჯდომოდა და მეორე პარტიაც წააგო.

ჯავახიშვილმა მატჩის შედეგი გააპროტესტა. ხანგრძლივი განხილვის შემდეგ სააპელაციო ჟიურიმ დაადგინა, რომ პირველ პარტიაში ყაიმის მოთხოვნა მართებული იყო. თუმცა, ჟიურის თქმით, რადგანაც ჯავახიშვილმა, მიუხედავად პროტესტისა, მეორე პარტია მაინც ჩაატარა, საბოლოო ანგარიში ძალაში დარჩა — 2:0 - ძაგნიძის სასარგებლოდვაჟა დანელია, ეროვნული ჩემპიონატი სკანდალური ფინიშით, საქართველოს რესპუბლიკა,  2004, N148, გვ. 7.

 ლიტერატურა 


სქოლიო

კატეგორია:ჭადრაკი
კატეგორია:საქართველოს ჩემპიონატი ჭადრაკში ქალთა შორის